CELEX: 62011CN0626
Language: sk
Date: 2011-12-06 00:00:00
Title: Vec C-626/11 P: Odvolanie podané 6. decembra 2011 : Polyelectrolyte Producers Group, SNF SAS proti uzneseniu Všeobecného súdu (siedma rozšírená komora) z  21. septembra 2011 vo veci T-1/10, Polyelectrolyte Producers Group, SNF SAS/Európska chemická agentúra (ECHA), Európska komisia, Holandské kráľovstvo

11.2.2012   
            
            
               SK
            
            
               Úradný vestník Európskej únie
            
            
               C 39/11
            
         Odvolanie podané 6. decembra 2011: Polyelectrolyte Producers Group, SNF SAS proti uzneseniu Všeobecného súdu (siedma rozšírená komora) z 21. septembra 2011 vo veci T-1/10, Polyelectrolyte Producers Group, SNF SAS/Európska chemická agentúra (ECHA), Európska komisia, Holandské kráľovstvo
   (Vec C-626/11 P)
   2012/C 39/22
   Jazyk konania: angličtina
   
      Účastníci konania
   
   
      Odvolateľky: Polyelectrolyte Producers Group, SNF SAS (v zastúpení: K. Van Maldegem, R. Cana, advokáti)
   
      Ďalší účastníci konania: Európska chemická agentúra (ECHA), Európska komisia, Holandské kráľovstvo
   
      Návrhy odvolateliek
   
   Odvolateľky navrhujú, aby Súdny dvor:
   
               —
            
            
               zrušil uznesenie Všeobecného súdu vo veci T-1/10,
            
         
               —
            
            
               zrušil rozhodnutie Európskej chemickej agentúry (ďalej len „ECHA“) o identifikácii akrylamidu ako látky spĺňajúcej kritériá stanovené v článku 57 nariadenia (ES) č. 1907/2006 (1) o registrácii, hodnotení, autorizácii a obmedzovaní chemických látok, v súlade s článkom 59 nariadenia č. 1907/2006 alebo
            
         
               —
            
            
               subsidiárne vrátil vec Všeobecnému súdu, aby rozhodol o žalobe o neplatnosť, ktorú podali odvolateľky, a
            
         
               —
            
            
               zaviazal odporkyňu na náhradu všetkých trov konania (vrátane trov, ktoré boli vynaložené v konaní na Všeobecnom súde).
            
         
      Odvolacie dôvody a hlavné tvrdenia
   
   Odvolateľky tvrdia, že Všeobecný súd tým, že zamietol žalobu o neplatnosť smerujúcu proti rozhodnutiu ECHA o identifikácii akrylamidu ako látky spĺňajúcej kritériá stanovené v článku 57 nariadenia č. 1907/2006 v súlade s článkom 59 nariadenia č. 1907/2006, porušil právo Únie. Odvolateľky predovšetkým poukazujú na to, že Všeobecný súd sa v rámci výkladu skutkových okolností a právneho rámca, ktorý sa vzťahuje na situáciu odvolateliek, dopustil niekoľkých pochybení. V dôsledku toho Všeobecný súd niekoľkokrát vychádzal z nesprávneho právneho posúdenia, a to najmä:
   
               —
            
            
               keď rozhodol, že identifikácia látky Výborom ECHA zloženým z členských štátov ako látky vzbudzujúcej veľmi veľké obavy v súlade s článkom 59 ods. 8 nariadenia č. 1907/2006 nie je pred zverejnením tohto rozhodnutia na zozname látok vzbudzujúcich veľmi veľké obavy navrhovaných na autorizáciu v súlade s článkom 59 ods. 10 nariadenia č. 1907/2006 rozhodnutím, ktoré má voči tretím osobám právne účinky,
            
         Z týchto dôvodov odvolateľky tvrdia, že by malo byť zrušené uznesenie Všeobecného súdu vo veci T-1/10, ako aj rozhodnutie ECHA o identifikácii akrylamidu ako látky spĺňajúcej kritériá stanovené v článku 57 nariadenia č. 1907/2006 v súlade s článkom 59 nariadenia č. 1907/2006.
   
      (1)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, s. 1).